Document ID: 32005R1188

UREDBA KOMISIJE (ES) št. 1188/2005
z dne 22. julija 2005
o spremembi Uredbe (ES) št. 761/2005 o odprtju krizne destilacije iz člena 30 Uredbe Sveta (ES) št. 1493/1999 za nekatera vina v Franciji
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino (1) in zlasti člena 33(1)(f) Uredbe,
ob upoštevanju naslednjega:
(1)
Uredba Komisije (ES) št. 761/2005 (2) je odprla krizno destilacijo iz člena 30 Uredbe (ES) št. 1493/1999 za nekatera kakovostna vina, proizvedena v Franciji, za obdobje od 23. maja 2005 do 15. julija 2005.
(2)
Ker je kakovostno vino v Franciji tokrat prvič predmet krizne destilacije, so bile ugotovljene nekatere težave pri vzpostavitvi sistema. Nekateri proizvajalci, ki bi želeli sodelovati pri destilaciji, tega morda ne bodo zmogli v predvidenem roku. Za zagotovitev učinkovitosti ukrepa je zato treba obdobje za sklenitev pogodbe o dostavi iz Uredbe (ES) št. 761/2005 podaljšati do 31. julija 2005.
(3)
Uredbo (ES) št. 761/2005 je zato treba spremeniti.
(4)
Zaradi zagotovitve nepretrganosti ukrepa se mora ta uredba uporabljati od 16. julija 2005.
(5)
Ukrepi, predvideni s to uredbo, so v skladu z mnenjem Upravljalnega odbora za vino -
SPREJELA NASLEDNJO UREDBO:
Člen 1
Prvi odstavek člena 2 Uredbe (ES) št. 761/2005 se nadomesti z naslednjim:
„Vsak proizvajalec lahko od 23. maja 2005 do 31. julija 2005 sklene pogodbo o dostavi iz člena 65 Uredbe (ES) št. 1623/2000 (v nadaljevanju ‚pogodba’).“
Člen 2
Ta uredba začne veljati na dan objave v Uradnem listu Evropske unije.
Uporablja se od 16. julija 2005.
Ta uredba je v celoti zavezujoča in se neposredno uporablja v vseh državah članicah.
V Bruslju, 22. julija 2005

Labels: 18
17
5
6